**SC „TRANSPORT LOCAL” SA TÂRGU-MUREȘ** anunță demararea procedurii de recrutare pentru funcția de **DIRECTOR ECONOMIC.**

##  Pentru a ocupa postul vacant, candidații trebuie să îndeplinească următoarele condiții:

## studii superioare, absolvenți de învățământ universitar de lungă durată, cu diploma de licență în profil economic, respectiv masterat în domeniul financiar-contabil;

* experiență în domeniu financiar-contabilitate de min. 8 ani și cu experiență dovedită ca director economic sau rol similar de minim 3 ani;
* bun cunoscător al pachetului MS Office;
* cunoștințe și experiență în utilizarea software-ului și instrumentelor de tip „programe de contabilitate, evidență gestiune, etc.”
* cunoașterea legislației fiscale, contabilitate financiară și de gestiune;
* integritate, responsabilitate si abilități foarte bune de organizare și planificare;
* abilități excelente de comunicare;
* capacitate de lucru în echipă;
* integritate, păstrarea confidențialității;
* abilități excepționale de comunicare și prezentare, cu capacitatea de a transmite în mod eficient concepte economice complexe atât părților interesate tehnice, cât și non-tehnice;
* o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
* nu a fost inițiată și nici nu se află în desfășurare procedură de natură penală împotriva lui și nu are cazier judiciar;
* să nu fie incapabil, potrivit legii, ori să nu fi fost condamnat pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, pentru infracțiunile prevăzute de Legea nr. 656/2002 republicată pentru prevenirea și sancționarea spălării banilor, precum și pentru instituirea unor măsuri de prevenire și combatere a finanțării actelor de terorism cu modificările și completările ulterioare, pentru infracțiunile la art. 143-145 din Legea nr. 85/2006 privind procedura insolvenței cu modificările și completările ulterioare;
* să nu se afle în conflict de interese cu SC „Transport Local” SA, iar în cazul deținerii unei funcții publice care este de natură să genereze o situație de incompatibilitate, candidatul declară că în caz de numire va renunța la acea funcție în termenul prevăzut de Legea 161/2003;
* să nu fi fost destituit dintr-o funcție publică sau nu-i fi încetat contractul individual de muncă pentru motive disciplinare în ultimii 5 ani;

 Candidații vor depune, conform instrucțiunilor de mai jos, următoarele documente:

1. Copie după actul de identitate
2. Copie diplomă de studii
3. Curriculum Vitae
4. Declarație pe proprie răspundere că aplicantul nu are cazier judiciar și fiscal
5. Declarație pe proprie răspundere prin care aplicantul va confirma că nu a fost inițiată și nici nu se află în desfășurare procedură de natură penală împotriva sa
6. Declarație de consimțământ prin care candidatul este de acord cu utilizarea datelor sale în scopul procesului de recrutare și selecție
7. O declarație de intenție.

 Candidații trebuie să depună documentele sus-menționate până în data de **16.10.2023, orele 16:00.** Documentele vor fi depuse în plic închis cu mențiunea: ***Aplicație pentru funcția de Director economic la SC „Transport Local” SA Târgu-Mureș***.

 Candidaturile vor fi depuse personal sau trimise prin poștă la adresa str. Bega, nr. 2, Târgu-Mureș, jud. Mureș, Cod 540390. Plicurile ajunse după data și ora menționate nu vor fi luate în considerare.

 În cazul în care plicul nu conține toate documentele solicitate mai sus, candidatura nu va fi luată în considerare.

 Modelele de declarații necesare pentru dosar sunt disponibile pe bază de cerere la adresa: office@transportlocal.ro. Candidaturile vor fi depuse în limba română. Candidații selectați vor fi anunțați telefonic despre data la care va avea loc evaluarea și interviul. Persoanele selectate vor fi invitate să prezinte dovezi de validitate a informațiilor și referințe despre activitatea derulată.

 În conformitate cu legislația în vigoare, persoana selectată pentru funcția de director economic va fi numită în funcție prin hotărârea Consiliului de administrație.

Târgu-Mureș, COMISIA DE SELECȚIE

15.09.2023